Ողջունելով հյուրերին, Հակոբ Ավագյանը նշել է, որ կարևորում է հայ-չինական համագործակցությունը, ավելացրել, որ գործակցության հնարավոր ոլորտները շատ-շատ են։ Նա նաև շեշտել է, որ Հայաստանի կառավարությունը անում է հնարավորինը, որպեսզի հայ արտադրողն իրեն լավ զգա Հայաստանում, իրականացնում է մի շարք բարեփոխումներ, որոնք հնարավորություն կտան հայ արտադրողին հատկապես տեքստիլի արտադրության մեջ ունենալ ինքնարժեքից ավելի ցածր, բայց մրցունակ արտադրանք։ Այս համատեքստում փոխնախարարն առաջարկել է քննարկել համատեղ ընկերությունների հիմնման հնարավորությունները, որոնք կգործեն չինական կողմից հումք, հայկական կողմից արտադրություն սկզբունքով։ Հակոբ Ավագյանը նաև նշել է, որ թեյի, գինու արտադրության, շինանյութերի և հանքանյութերի բնագավառներում ևս համագործակցության լայն հնարավորություններ կան։